1971માં આંતરરાષ્ટ્રીય ક્રિકેટમાં એક નવોદિત ક્રિકેટર ભારત તરફથી વેસ્ટઈન્ડિઝ વિરૂદ્ધ અને તે પણ વેસ્ટઈન્ડિઝની ધરતી પર જ ટેસ્ટ પ્રવેશ કરે છે. ક્રિકેટ સમીક્ષકો મધ્યમ બાંધો અને નીચું કદ ધરાવતો આ ખેલાડી વેસ્ટ ઈન્ડિઝના ખજૂરના વૃક્ષ જેવા લાંબા ફાસ્ટરો સામે રમી શકશે કે કેમ તે બાબતે શંકા વ્યક્ત કરે છે. પરંતુ આ નવોદિત કંઈક જુદા જ ઈરાદા સાથે કેરેબિયનો સામે મેદાને પડ્યો હતો. અને તેણે બહુ જ ટૂંકા ગાળામાં તેના ઈરાદા જગજાહેર કર્યા તે સાથે તેની આલોચના કરનારા લોકો રંગ બદલીને તેના પ્રશંસક બની ગયા.